Šis raksts ir par ciemu Krustpils novadā. Par konditorejas izstrādājumu skatīt rakstu kūka.

**Kūkas** (latgaliešu: *Koukas* — purva gars, arī *Kūki*) ir ciems Jēkabpils novada Kūku pagastā.

Vēsture
-------

Kūkas izveidojās kā kūdras fabrikas "Driksna" strādnieku ciemats. Pēc 1967. gada Kūkās dzīvoja aptuveni 500 iedzīvotāju, 2007. gadā to bija 262. Kūkās atradās fabrikas pārvalde, kūdras iekraušanas punkts, mehāniskās darbnīcas, ēdnīca, trīs veikali, ambulance, sakaru nodaļa, ciema bibliotēka, klubs un bērnu dārzs. Ciema teritorijā atradās Sūnu un Kūku astoņgadīgās skolas. 1993. gadā tika slēgts kūdras ražošanas iecirknis. Kūku speciālā internātskola tika apvienota ar Antūžu internātskolu, bet Sūnu pamatskola pārcēlās Kūku astoņgadīgās skolas telpās no vecās ēkas.

Mūsdienas
---------

Kūku ciemā atrodas Sūnu pamatskola. Kūkās darbojas bibliotēka, kultūras nams, pasta nodaļa un vairāki veikali. Ir pieejami ārsta internista pakalpojumi, savukārt, nav nodrošinājuma ar sadzīves pakalpojumiem. Kūku ciemā ir izveidots ielu tīkls un izveidots sporta laukums, kas atrodas pie skolas. Ciematā daļēji ir ierīkota centralizēta kanalizācija, ūdensapgāde, kā arī siltumapgāde. Ciema teritoriju šķērso valsts autoceļš A12 (Jēkabpils — Rēzekne — Ludza — Krievijas robeža (Terehova)), kas ir daļa no Eiropas nozīmes autoceļa E22, un dzelzceļa līnija Krustpils—Rēzekne II. Bijušās fabrikas ēkas stāv pamestas un neizmantotas, ciemā ir daudz neizmantotu ēku. Ciems ir pagasta depresīvākā zona. Nosaukums "Kūkas" ir arī dzelzceļa stacijai, bet dzelzceļa stacija "Kūkas" atrodas apdzīvotā vietā Sūnas.

Teritorijas plānojums līdz 2019. gadam
--------------------------------------

Plānojumā ir rezervētas teritorijas darījumu un ražošanas apbūvei, paredzot bijušo fabrikas ēku nojaukšanu. Plānojumā ir noteiktas arī rekultivējamās teritorijas, paredzot nojaukt neizmantojamās nedzīvojamās ēkas. Nākotnē ir paredzama ciema attīstība pie nosacījuma, ja tika izveidoti jauni uzņēmumi un ražotnes.

Atsauces
--------

1. ↑  «Vietvārdu datubāze: Informācija par Kūkām». *Latvijas Ģeotelpiskās informācijas aģentūra*.
2. ↑  «Latgaļu valodai jābūt! — Komentāri». TVNET. 26.09.2007. Skatīts: 2010. gada 12. oktobrī.
3. 1 2  *Latvijas PSR mazā enciklopēdija*. 2. sējums. Rīga : Izdevniecība "Zinātne".  180. lpp.
4. 1 2 3 4
5. ↑  «Krustpils novads - Pašvaldība». Arhivēts no oriģināla, laiks: 2011. gada 16. jūlijā. Skatīts: 2011. gada 6. jūlijā.

  


|  |  |  |  |
| --- | --- | --- | --- |
| 

| * s
* d
* l
Kūku pagasta ciemi |
| --- |
|  |
| 
* Andrāni
* Bisenieki
* Brēdiķi
* Catlakši
* Daugavieši
* Dieviņi
* Dreimaņi
* Druķi
* Dūcāni
* Dzirkaļi
* Gravas
* Gravāni
* Ildzenieki
* Ilzenieki
* Indriķēni
* Jaudzemi
* Jaunā muiža
* Kārtupnieki
* Kņāvi
* Kondrāti
* Kondrāti
* Kūkas
* Kūku Pasile
* Ķikuri
* Ķunci
* Ķūģi
* Landzāni
* Lauciņi
* Lauki
* Lauktehnika
* Lāci
* Ļamāni
* Maksini
* Medīlas
* Namiķi
* Nīkuri
* Pakalnes
* Palejnieki
* Papoļi
* Peternieki
* Piejūti
* Plošlejas
* Priednieki
* *Punu muiža*
* Ribāki
* Rogāļi
* Rudzīši
* Silavas
* Skramāni
* Speldziņi
* Spēles
* Spolāni
* Stipri
* Stireni
* Strodu Oglenieki
* Stukuli
* Stulpiņi
* Sūnas
* Sūnu Paleja
* Šumāni
* Teiļi
* Tīznūži
* Trepmuiža
* Vāglāni
* Vārpa
* Veseļi
* Vilciņi
* **Zīlāni**
* Zīlāni

 |

 |